title: A Bizottság (EU) 2019/635 végrehajtási rendelete (2019. április 16.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Lechazo de Castilla y León” [OFJ])

text:
                  24.4.2019

                  HU

                  Az Európai Unió Hivatalos Lapja

                  L 109/4

         A BIZOTTSÁG (EU) 2019/635 VÉGREHAJTÁSI RENDELETE
         (2019. április 16.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Lechazo de Castilla y León” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Spanyolország kérelmét, amely a 2107/1999/EK bizottsági rendelet (2) alapján bejegyzett „Lechazo de Castilla y León” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Lechazo de Castilla y León” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 16-án.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 2107/1999/EK rendelete (1999. október 4.) egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről (HL L 258., 1999.10.5., 3. o.).

            (3)  HL C 432., 2018.11.30., 3. o.


title: A Bizottság (EU) 2019/637 végrehajtási rendelete (2019. április 23.) a kolekalciferolnak a 14. terméktípusba tartozó biocid termékekben felhasználható hatóanyagként történő jóváhagyásáról (EGT-vonatkozású szöveg.)

text:
                  24.4.2019

                  HU

                  Az Európai Unió Hivatalos Lapja

                  L 109/13

         A BIZOTTSÁG (EU) 2019/637 VÉGREHAJTÁSI RENDELETE
         (2019. április 23.)
         a kolekalciferolnak a 14. terméktípusba tartozó biocid termékekben felhasználható hatóanyagként történő jóváhagyásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 9. cikke (1) bekezdésének a) pontjára,
         mivel:

                     (1)

                     2013. április 19-én a 98/8/EK európai parlamenti és tanácsi irányelv (2) 11. cikkének (1) bekezdésével összhangban kérelmet nyújtottak be Svédország értékelő illetékes hatóságához a kolekalciferol hatóanyagnak az említett irányelv I. mellékletébe történő felvétele iránt a 98/8/EK irányelv V. melléklete szerinti 14. terméktípusba (rágcsálóirtó szerek) tartozó biocid termékekben történő felhasználás céljából, amely terméktípus megfelel az 528/2012/EU rendelet V. mellékletében meghatározott 14. terméktípusnak.

                     (2)

                     2016. április 15-én Svédország értékelő illetékes hatósága az 528/2012/EU rendelet 8. cikke (1) bekezdésének megfelelően benyújtotta értékelő jelentését, valamint ajánlásait az Európai Vegyianyag-ügynökséghez (a továbbiakban: ügynökség).

                     (3)

                     A biocid termékekkel foglalkozó bizottság 2017. december 13-án elfogadta az ügynökség véleményét figyelembe véve az értékelő illetékes hatóság következtetéseit (3).

                     (4)

                     Az említett szakvélemény szerint a kolekalciferol egy pro-hormon, ezért megfelel az (EU) 2017/2100 felhatalmazáson alapuló bizottsági rendeletben (4) meghatározott kritériumoknak, amelyek szerint olyan, endokrin károsító tulajdonságokkal rendelkező anyagnak kell tekinteni, amely az emberekre nézve esetleg káros hatású. A kolekalciferol tehát teljesíti az 528/2012/EU rendelet 5. cikke (1) bekezdésének d) pontjában meghatározott kizárási kritériumokat.

                     (5)

                     Ezenfelül az említett szakvélemény szerint a kolekalciferolt tartalmazó termékek használata még szigorú kockázatkezelési intézkedések alkalmazása mellett is aggályos az elsődleges és másodlagos mérgezés szempontjából, ezért a kolekalciferol teljesíti a helyettesítendő hatóanyagokra vonatkozó, az 528/2012/EU rendelet 10. cikke (1) bekezdésének e) pontja szerinti kritériumot is.

                     (6)

                     Az 528/2012/EU rendelet 5. cikkének (2) bekezdése értelmében egy kizárási kritériumnak megfelelő hatóanyag csak abban az esetben hagyható jóvá, ha bizonyítást nyer, hogy az említett cikkben meghatározott eltérési feltételek közül legalább egy teljesül.

                     (7)

                     Az 528/2012/EU rendelet 10. cikke (3) bekezdésének megfelelően az ügynökség 2017. július 17. és 2017. szeptember 15. között nyilvános konzultációt szervezett annak érdekében, hogy releváns információkat gyűjtsön, a rendelkezésre álló helyettesítő anyagokra vonatkozó információkat (5) is beleértve.

                     (8)

                     A Bizottság szintén tartott egy egyedi nyilvános konzultációt 2018. február 7. és 2018. április 7. között, hogy információkat gyűjtsön arról, hogy teljesülnek-e az 528/2012/EU rendelet 5. cikkének (2) bekezdésében meghatározott eltérési feltételek. A Bizottság a nyilvánosság számára hozzáférhetővé tette a konzultáció során beérkezett hozzászólásokat (6).

                     (9)

                     a biocid termékekkel foglalkozó állandó bizottság keretében a tagállamokkal megvitatták a két fent említett nyilvános konzultációból származó információkat, a rágcsálóirtó szerek engedélyezése és a véralvadásgátló szerekben használt antikoaguláns hatóanyagok jóváhagyásának megújítása során szerzett tapasztalatokat, valamint a véralvadásgátló hatású rágcsálóirtó szerek azon alternatíváinak elérhetőségére vonatkozó információkat, amelyek a véralvadásgátló hatású rágcsálóirtó szerekre mint biocid termékekre vonatkozó kockázatcsökkentő intézkedésekről szóló végleges bizottsági jelentés (7) 1. mellékletében szerepelnekt.

                     (10)

                     A rágcsálók olyan kórokozókat hordozhatnak, amelyek az emberek, illetve az állatok egészségére potenciálisan komoly veszélyt jelentő zoonózisokért felelősek. A rágcsálóirtó szerekben jelenleg használt főbb hatóanyagok közé tartozó antikoaguláns hatóanyagok megfelelnek az 528/2012/EU rendelet 5. cikke (1) bekezdésében foglalt kizárási kritériumoknak is, mivel a reprodukciót károsító anyagok 1B. kategóriájába vannak besorolva, és többségük perzisztens, bioakkumulatív és mérgező (PBT) vagy nagyon perzisztens és nagyon bioakkumulatív (vPvB) anyag. A 14. terméktípusra vonatkozóan jelenleg engedélyezett és kizárás alá nem tartozó más alternatív hatóanyagok, nevezetesen a szén-dioxid, az alfa-klóralóz, az alumínium-foszfid, a hidrogén-cianid és a porított csöves kukorica, jellegükben és korlátozott felhasználási feltételeikben rejlő korlátokkal rendelkeznek. A rágcsálók elleni védekezés vagy megelőzés nem vegyi módszerei, például a mechanikus, elektromos vagy ragasztós csapdákat felhasználó módszerek, nem mindig elég hatékonyak, és további kételyeket vet fel, hogy használatuk emberséges-e, vagy szükségtelen szenvedést okoz a rágcsálóknak.

                     (11)

                     A kolekalciferol jóváhagyása egy további hatóanyagot jelentene a piac számára, és hasznos lenne a rágcsálók antikoaguláns hatóanyagokkal szembeni ellenálló képessége folyamatos javulásának kezelése érdekében, mivel a kolekalciferol teljesen más módon viselkedik a véralvadásgátló szerekhez képest. A kolekalciferol elérhetősége csökkentheti a véralvadásgátló hatású hatóanyagok és különösen azok legerősebb második generációja használatát is. Ezért a kolekalciferol szerepet játszhat a jövőben annak biztosítása érdekében, hogy a rágcsálók populációit megfelelőképen kontrollálják az integrált növényvédelmi megközelítés keretében, a kizárási kritériumok hatálya alá nem tartozó, fent említett alternatívák támogatása révén, valamint a véralvadásgátló hatóanyagok rágcsálóirtó szerekben történő alkalmazásának esetleges csökkentése mellett.

                     (12)

                     Továbbá a rágcsálók elleni elégtelen védekezés nemcsak az emberek vagy állatok egészségére, illetve a környezetre gyakorolhat jelentős negatív hatást, hanem azt is befolyásolná, hogy a lakosság mennyire érzi magát biztonságban a rágcsálóknak való expozíció tekintetében, illetve számos olyan gazdasági tevékenység biztonságosságára is kihatna, amelyet a rágcsálók károsíthatnak, és így gazdasági és társadalmi következményekkel járna. Endokrin károsító tulajdonságai ellenére a kolekalciferol összességében jobb toxikológiai és ökotoxikológiai profillal rendelkezőnek tekinthető a véralvadásgátló hatóanyagokhoz képest, mivel sem a reprodukciót károsító 1B. kategóriájú anyagként, sem PBT-ként vagy vPvB-ként nem osztályozható. A kolekalciferol D3-vitamin, amely – a megfelelő dózis esetén – az emberi élet alapvető eleme, és rágcsálóirtó szerként alkalmazva a véralvadásgátló hatású hatóanyagokhoz képest várhatóan alacsonyabb kockázatot jelent az emberekre nézve. A kolekalciferol tartalmú termékek használatából eredő, az emberek és az állatok egészségét, illetve a környezetet érintő kockázatok mérsékelhetők bizonyos előírások és feltételek betartásával. Amint azt a fentiekben már kifejtettük, a kolekalciferol szerepet játszhat a jövőben annak biztosítása érdekében, hogy a rágcsálók populációit megfelelőképen kontrollálják az integrált növényvédelmi megközelítés keretében, a kizárási kritériumok hatálya alá nem tartozó, fent említett alternatívák támogatása révén, valamint a véralvadásgátló hatóanyagok rágcsálóirtó szerekben történő alkalmazásának esetleges csökkentése mellett. Ebben az összefüggésben a hatóanyag jóváhagyásának hiánya megfosztaná a felhasználókat a rágcsálók kontrollálásának egyik lehetőségétől, amely hozzáadott értéket teremthet, és amely legalább olyan megfelelő, mint sok más, használatban lévő alternatív anyag. Mindezt figyelembe véve a kolekalciferol hatóanyag jóváhagyásának megtagadása aránytalanul nagyobb negatív hatással lenne a társadalomra, mint amekkora kockázatot annak felhasználása jelent. Vagyis az 5. cikk (2) bekezdésének c) pontjában meghatározott feltétel teljesül.

                     (13)

                     Ezért helyénvaló jóváhagyni a kolekalciferolnak a 14. terméktípusba tartozó biocid termékekben az említett előírások és feltételek betartása mellett történő felhasználását.

                     (14)

                     mivel a kolekalciferol teljesíti az 528/2012/EU rendelet 5. cikke (1) bekezdésének d) pontjában meghatározott kizárási kritériumot, a jóváhagyás az említett rendelet 4. cikke (1) bekezdésének második mondatában foglaltak szerint legfeljebb öt évre adható meg.

                     (15)

                     Az ebben a rendeletben előírt intézkedések összhangban vannak a biocid termékekkel foglalkozó állandó bizottság véleményével,

               ELFOGADTA EZT A RENDELETET:

            1. cikk
            A Bizottság jóváhagyja, hogy a kolekalciferolt a 14. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 23-án.

                  a Bizottság részéről

                  az elnök

               Jean-Claude JUNCKER

            (1)  HL L 167., 2012.6.27., 1. o.

            (2)  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (HL L 123., 1998.4.24., 1. o.).

            (3)  A biocid termékekkel foglalkozó bizottság szakvéleménye a kolekalciferol hatóanyag jóváhagyása iránti kérelemről (Biocidal Products Committee Opinion on the application for approval of the active substance: Cholecalciferol), terméktípus: 14., ECHA/BPC/180/2017.

            (4)  A Bizottság (EU) 2017/2100 felhatalmazáson alapuló rendelete (2017. szeptember 4.) az endokrin károsító tulajdonságok meghatározására szolgáló tudományos kritériumoknak az 528/2012/EU európai parlamenti és tanácsi rendelet alapján történő megállapításáról (HL L 301., 2017.11.17., 1. o.)

            (5)  https://echa.europa.eu/potential-candidates-for-substitution-previous-consultations

            (6)  https://circabc.europa.eu/faces/jsp/extension/wai/navigation/container.jsp

            (7)  https://circabc.europa.eu/sd/a/352bffd8-babc-4af8-9d0c-a1c87a3c3afc/Final%20Report%20RMM.pdf

            MELLÉKLET

                        Közhasználatú név

                        IUPAC-név
                        Azonosító számok

                        A hatóanyag minimális tisztasági foka (1)

                        Jóváhagyás dátuma

                        Jóváhagyás lejárta

                        Terméktípus

                        Egyedi feltételek

                        Kolekalciferol

                        IUPAC-név:
                        (3β,5Z,7E)-9,10-szekokoleszta-5,7,10(19),22-trién-3-ol
                        EK-szám: 200-673-2
                        CAS-szám: 67-97-0

                        970 g/kg

                        2019. július 1.

                        2024. június 30.

                        14.

                        A kolekalciferol az 528/2012/EU rendelet 10. cikke (1) bekezdésének a) és e) pontja szerint helyettesítendő hatóanyagnak tekintendő.
                        Biocid termékek esetében az engedélyezés általános feltételei a következők:

                                    (1)

                                    A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki. Ezenfelül az 528/2012/EU rendelet VI. melléklete 10. pontjának megfelelően a termék értékelése során meg kell vizsgálni, hogy az 528/2012/EU rendelet 5. cikkének (2) bekezdésében foglalt feltételek teljesülhetnek-e.

                                    (2)

                                    A termékek használata a tagállamokban csak akkor engedélyezhető, ha az 528/2012/EU rendelet 5. cikkének (2) bekezdésében előírt feltételek közül legalább egy teljesül.

                                    (3)

                                    Az 528/2012/EU rendelet 19. cikke (4) bekezdésének d) pontja szerint a termékek lakossági felhasználásra való forgalmazása nem engedélyezhető.

                                    (4)

                                    A kolekalciferol névleges koncentrációja a termékekben nem haladhatja meg a 0,075 tömegszázalékot.

                                    (5)

                                    A termékeknek keserű ízanyagot és festékanyagot kell tartalmazniuk.

                                    (6)

                                    A termékek nem engedélyezhetők nyomjelző por formájában.

                                    (7)

                                    A nyomjelző portól eltérő kontakt készítmények csak szakképzett foglalkozásszerű felhasználók általi használatra engedélyezhetők a beltéri, gyermekek, illetve nem célzott állatok számára nem hozzáférhető helyeken.

                                    (8)

                                    Kizárólag felhasználásra kész termékek engedélyezhetők.

                                    (9)

                                    Minimálisra kell csökkenteni az emberek, a nem célzott állatok és a környezet elsődleges és másodlagos expozícióját minden rendelkezésre álló és megfelelő kockázatcsökkentő intézkedés megfontolása és meghozatala révén. Ezek közé tartozik például a lehetőség szerint szakképzett foglalkozásszerű felhasználók vagy foglalkozásszerű felhasználók általi használatra vonatkozó korlátozás, valamint további különleges feltételek meghatározása az egyes felhasználói kategóriák tekintetében.

                                    (10)

                                    A tetemeket és az el nem fogyasztott csalétkeket a helyi követelményeknek megfelelően kell ártalmatlanítani. Az ártalmatlanítás módszerét külön le kell írni a nemzeti engedélyezés termékjellemzőinek összefoglalójában, és jelezni kell a termék címkéjén.

                              Az általános feltételeken túlmenően a szakképzett foglalkozásszerű felhasználók által használandó biocid termékek esetében az engedélyezés feltételei a következők:

                                    (1)

                                    A termékek engedélyezhetők csatornákban, nyílt terepen vagy hulladéklerakókban történő felhasználásra.

                                    (2)

                                    A termékek felhasználása engedélyezhető fedett és védett etetőhelyeken, amennyiben azok ugyanolyan szintű védelmet biztosítanak a nem célzott fajok és az emberek tekintetében, mint a felnyitás ellen védett csalétekállomások.

                                    (3)

                                    A termékek folyamatos kezelésre történő felhasználása csak olyan helyeken engedélyezhető, ahol nagy az esély az újrafertőződésre, és ahol a védekezés más módszerei elégtelennek bizonyultak.

                                    (4)

                                    A termékek nem engedélyezhetők ritmusos (pulzáló) utántöltési rendszerű kezelésekben történő felhasználásra.

                                    (5)

                                    A termékeket szakképzett foglalkozásszerű felhasználók számára forgalmazó személyeknek biztosítaniuk kell, hogy a termékekhez e szakképzett foglalkozásszerű felhasználók kívül más személy ne férjen hozzá.

                              Az általános feltételeken túlmenően a foglalkozásszerű felhasználók által használandó biocid termékek esetében az engedélyezés feltételei a következők:

                                    (1)

                                    A termékek nem engedélyezhetők csatornákban, nyílt terepen vagy hulladéklerakókban történő felhasználásra.

                                    (2)

                                    A termékek nem engedélyezhetők állandó vagy ritmusos (pulzáló) utántöltési rendszerű kezelésekben történő felhasználásra.

                                    (3)

                                    A termékek csak felnyitás ellen védett csalétekállomásokban történő felhasználásra engedélyezhetők.

                                    (4)

                                    A termékeket foglalkozásszerű felhasználók számára forgalmazó személyeknek biztosítaniuk kell, hogy a termékek ne kerüljenek lakossági felhasználásra.

               (1)  Az ebben az oszlopban jelzett tisztaság az értékelt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.


title: A Bizottság (EU) 2019/822 végrehajtási rendelete (2019. május 17.) egyes áruk Kombinált Nómenklatúra szerinti besorolásáról

text:
                  22.5.2019

                  HU

                  Az Európai Unió Hivatalos Lapja

                  L 134/13

         A BIZOTTSÁG (EU) 2019/822 VÉGREHAJTÁSI RENDELETE
         (2019. május 17.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 17-én.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Egy árucikk (ún. „csavarcölöp”) kör keresztmetszetű, kb. 55 cm hosszú, 6 cm külső átmérőjű, tűzihorganyzott acéllemezekből.
                        A cölöp egyik vége kúpos és csavarmenetes, a másik végén egy U alakú elem található, amelyen csavarok becsavarozására szolgáló lyukak találhatók.
                        Az árucikket arra tervezték, hogy azt a talajba vagy más alapként szolgáló anyagba belecsavarják, majd szerkezetek faoszlopait az U alakú elembe illesztve csavarokkal a helyükre tartósan rögzítsék (a megfelelő helyzetbe állítás után abban a helyzetben is maradnak).
                        A csavarcölöpöket faépítményekhez, naperőművekhez, kerti és rendezvényeken használt szerkezetekhez, kerítésrendszerekhez, hirdetőtáblákhoz és molinókhoz stb. használják.
                        Lásd a képet (1).

                        7308 90 59

                        A besorolást a Kombinált Nómenklatúra értelmezésére vonatkozó 1. és 6. általános szabály, a XV. áruosztályhoz tartozó Megjegyzések 3. pontja, valamint a 7308 , a 7308 90  és a 7308 90 59  KN-kód szövege határozza meg.
                        Az árucikk a 7308  vámtarifaszám alá tartozó szerkezet(alkat)részek objektív jellemzőivel rendelkezik. Kifejezetten szerkezeti elemek összeállítására tervezték; miután a szerkezetet a megfelelő helyzetbe állították, abban a helyzetben is marad. Lyukak találhatók rajta, amelyekbe az összeállítás során, a szerkezeti elemek rögzítésére csavarokat kell becsavarozni (lásd még a HR Magyarázat (HRM) 7308  vámtarifaszámhoz tartozó magyarázatának első bekezdését).
                        A 7326  vámtarifaszám alá történő besorolás vasból vagy acélból készült más árucikként kizárt, mivel az építkezésnél használt árucikkek a 7308  vámtarifaszám alá tartoznak (lásd még a HRM 7326  vámtarifaszámhoz tartozó magyarázatának (1) pontját).
                        Következésképpen az árucikket a 7308 90 59  KN-kód alá kell besorolni acélszerkezet (alkat)részeként.

               (1)  A kép csupán tájékoztató jellegű.


title: A Bizottság (EU) 2019/823 végrehajtási rendelete (2019. május 17.) egyes áruk Kombinált Nómenklatúra szerinti besorolásáról

text:
                  22.5.2019

                  HU

                  Az Európai Unió Hivatalos Lapja

                  L 134/16

         A BIZOTTSÁG (EU) 2019/823 VÉGREHAJTÁSI RENDELETE
         (2019. május 17.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 17-én.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Emberhajból készült árucikk, amely egy, a gyökérvégeknél összeragasztott, fésült emberhajsodratból áll. Az összeragasztott gyökérvégek miatt a sodrat bármilyen további feldolgozás nélkül alkalmas arra, hogy azt hő alkalmazásával az adott személy saját hajával összeillesszék.
                        Lásd a képet (*1).

                        6704 20 00

                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 6704  és a 6704 20 00  KN-kód szövege határozza meg.
                        A gyökérvégeknél lévő ragasztás miatt az árucikket a 6703  vámtarifaszám alatt meghatározottakhoz képest továbbfeldolgozottnak kell tekinteni. Következésképpen a 6703  vámtarifaszám alá történő besorolása fésült, vékonyított, fehérített vagy másképpen megmunkált emberhajként kizárt.
                        A gyökérvégeknél lévő ragasztás és amiatt, hogy az árucikk további feldolgozás nélkül alkalmas arra, hogy azt az adott személy saját hajával összeillesszék, a 6704  vámtarifaszám alá tartozó hajpótlónak elkészített árucikknek kell tekinteni (lásd még a HR Magyarázat 6704  vámtarifaszámhoz tartozó magyarázata (1) bekezdésének első albekezdését).
                        Az árucikket ezért a 6704 20 00  KN-kód alá kell besorolni emberhajból készült hamis copf és hasonló áruként.

               (*1)  A kép csupán tájékoztató jellegű.


title: A Bizottság (EU) 2019/1266 végrehajtási rendelete (2019. július 24.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
                  29.7.2019

                  HU

                  Az Európai Unió Hivatalos Lapja

                  L 200/1

         A BIZOTTSÁG (EU) 2019/1266 VÉGREHAJTÁSI RENDELETE
         (2019. július 24.)
         az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
         tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
         mivel:

                     (1)

                     Az 1484/95/EK bizottsági rendelet (3) meghatározta a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

                     (2)

                     A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy bizonyos termékek behozatalának vonatkozásában az irányadó árakat helyénvaló a származási hely szerinti árkülönbségek figyelembevételével módosítani.

                     (3)

                     Az 1484/95/EK rendeletet ennek megfelelően módosítani kell.

                     (4)

                     Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

               ELFOGADTA EZT A RENDELETET:

            1. cikk
            Az 1484/95/EK rendelet I. mellékletének helyébe e rendelet mellékletének szövege lép.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. július 24-én.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 150., 2014.5.20., 1. o.

            (3)  A Bizottság 1484/95/EK rendelete (1995. június 28.) a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

            MELLÉKLET

                     „I. MELLÉKLET

                                 KN-kód

                                 Árumegnevezés

                                 Irányadó ár
                                 (EUR/100 kg)

                                 A 3. cikkben említett biztosíték
                                 (EUR/100 kg)

                                 Származási hely (1)

                                 0207 12 90

                                 A Gallus domesticus fajhoz tartozó, tisztított és bontott, 65 %-os csirke, fagyasztva

                                 142,5

                                 0

                                 AR

                                 0207 14 10

                                 A Gallus domesticus fajhoz tartozó baromfi darabolva, csont nélkül, fagyasztva

                                 235,4

                                 19

                                 AR

                                 206,5

                                 28

                                 BR

                                 222,7

                                 23

                                 TH

                                 1602 32 11

                                 A Gallus domesticus fajhoz tartozó baromfiból készült termékek főzés nélkül

                                 276,1

                                 3

                                 BR

               ”

               (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint.